Nafarroako Parlamentuko Mahaiak, 2017ko irailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, Poliziei buruzko Legea onesteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko irailaren 25ean

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Sergio Sayas López jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko lehendakariak Osoko Bilkuran ahoz erantzun dezan:

– Irailaren 21ean Nafarroako Parlamentuaren osoko bilkurako 14. puntuari erantzutean Barneko kontseilariak egindako baieztapenen ondotik, zeure gain hartzen al duzu Poliziei buruzko Legea onestearen erantzukizuna?

Iruñean, 2017ko irailaren 1ean

Foru parlamentaria: Sergio Sayas López